
persoana de contact: plt.adj.Gabriel Gătej – tel. 0722743485


Buletin Informativ – 12.07.2010

Precipitațiile căzute în data de 11.07.2010 au solicitat echipajele de intervenție din cadrul I.S.U.”Basarab I” Dâmboviţa astfel:

5 echipajele de la Detașamentul de Pompieri Moreni cu 17 pompieri au acționat peste 9 ore pe străzile I.L.Caragiale, Mihai Eminescu și 22 Decembrie din municipiul Moreni pentru evacuarea apei provenită din precipitațiile abundente căzute în cantitate foarte mare într-un interval de timp foarte scurt. S-a intervenit cu 4 autospeciale și 4 motopompe pentru evacuarea a peste 1000mc apă din 4 locuințe și 19 gospodării (anexe și curți). De asemenea s-a acționat și la o societate comercială de pe strada 22 Decembrie pentru evacuarea a cca. 300mc apă din depozite, magazii și curtea societății.

Echipajele SMURD de la Târgoviște și Titu au acordat ajutor medical de urgență în 15 cazuri. Au fost cazuri de epilepsie, lipotimie, hipertensiune, amețeli și cefalee. probleme psihice, epistaxis și o pacientă de 83 de ani care a căyit și era suspectă de luxație la nivelul umărului stâng. Pacienții au fost transportați la spital pentru tratament de specialitate, un singur pacient refuzând transportul.

